
4 DR.30.09.13 

 
Kampung Tanpa Wayar telah siap dibina dan beroperasi sepenuhnya di Parlimen Kuala 
Krai. Untuk makluman Dewan yang mulia ini, Kampung Tanpa Wayar bukanlah satu-
satunya program yang memberikan capaian kepada jalur lebar di kawasan luar bandar.  

Di bawah pelan Jalur Lebar Kebangsaan (NBI), program lain turut dilaksanakan 
dengan matlamat yang sama iaitu untuk memperluaskan liputan telekomunikasi dan 
mengurangkan jurang digital. Antara program yang dilaksanakan ialah program Pusat 
Internet 1Malaysia, Pusat Jalur Lebar Komuniti Kecil, Perpustakaan Jalur Lebar, perluasan 
liputan selular dan juga Komputer 1Malaysia. Di bawah perluasan liputan selular, sebanyak 
18 menara telekomunikasi yang menyediakan perkhidmatan selular 2G telah beroperasi 
sepenuhnya di Kuala Krai. Kadar terkini bagi liputan mudah alih 3G di Kuala Krai adalah 
sebanyak 42% di kawasan berpenduduk dan secara amnya liputan jalur lebar telah meliputi 
bandar Kuala Krai dan beberapa kawasan utama di Parlimen ini.  

Secara keseluruhannya, sebanyak 664 menara telekomunikasi telah dibina di 
seluruh Malaysia sehingga kini, yang mana 137 menara terletak di Sabah dan 176 menara 
di Sarawak. Dengan pembinaan menara ini, kadar liputan populasi selular pada suku kedua 
tahun ini bagi negeri Sabah telah meningkat kepada 89.19% daripada 83.09% pada tahun 
2009. Manakala bagi negeri Sarawak juga mencatatkan peningkatan kepada 85.23% 
berbanding pada 81.30% pada tahun 2009. Manakala untuk liputan 3G di negeri Sabah, 
masa kini ia telah mencapai 70% di kawasan berpenduduk, manakala bagi pelaksanaan 
teknologi terkini 4G LTE, ia kini di peringkat awal pelaksanaan yang dimulakan di Kota 
Kinabalu dan di Labuan sebelum ia diperluaskan di kawasan-kawasan lain di Sabah. 
Perkhidmatan 3G dan 4G ataupun WiMAX kini boleh diperolehi di kebanyakan pekan utama 
di Daerah Sandakan. 

■1010 

Bagi Parlimen Batu Sapi, liputan 3G terletak di kawasan pekan utama seperti 
Pekan Batu Sapi dan Karamunting. Pada masa kini, kadar liputan jalur lebar bagi kawasan 
Bintulu, Sarawak adalah pada tahap 34.1%. Bagi kawasan yang tidak menguntungkan 
syarikat pemberi perkhidmatan dalam menyediakan perkhidmatan telekomunikasi, pihak 
Suruhanjaya telah memperuntukkan dana di bawah program yang dinamakan 
perkhidmatan sejagat bagi tujuan meluaskan liputan telekomunikasi dan menyediakan 
perkhidmatan internet. Pada masa kini, beberapa program juga telah dilaksanakan di 
Parlimen Sik.  

Di antaranya, sebanyak lima Pusat Internet 1Malaysia telah disediakan, 23 buah 
kampung tanpa wayar telah dibina dan lapan menara telekomunikasi juga sedang dalam 
pembinaan yang dijangka siap sepenuhnya pada penghujung tahun 2013. Pekan Sik juga 
telah diliputi perkhidmatan internet 3G dan streamyx. Secara keseluruhannya, usaha-usaha 
yang dijalankan oleh pihak kerajaan terutamanya melalui pelaksanaan program pelan jalur 
lebar kebangsaan telah berjaya meningkatkan kadar penembusan jalur lebar negara yang 
mana sehingga Ogos 2013 tahun ini telah mencapai 67.1%. Terima kasih. 

Timbalan Yang di-Pertua [Dato’ Haji Ismail bin Haji Mohamed Said]: Ahli-ahli 

Yang Berhormat, sukacita dimaklumkan bahawa bersama-sama kita di Dewan yang mulia 
ini delegasi dari Thailand yang diketuai oleh Norodom Pol General Viroon Phuensaen, 
Pengerusi Committee on Legal Affairs, Justice and Human Rights, Dewan Rakyat Thailand 
dan anggota seramai 19 orang. [Tepuk] Kepada Yang Berhormat, Norodom Pol General 
Viroon Phuensaen dan delegasi, Dewan ini mengalu-alukan kehadiran mereka ke Dewan 
yang mulia ini. [Tepuk] Sila Yang Berhormat Kuala Krai. 

Dr. Mohd. Hatta bin Md. Ramli [Kuala Krai]: Terima kasih Tuan Yang di-Pertua, 

terima kasih Yang Berhormat Menteri atas jawapan yang diberikan dan kita ucap juga 
terima kasih atas ikhtiar yang telah dilaksanakan ke seluruh negara. Memang soalan ini 
walaupun saya sebut Kuala Krai, tujuannya adalah untuk mendapat gambaran peratusan 
liputan komunikasi kita sama ada tanpa wayar ataupun selular.   

Daripada apa yang kita dapat tadi, di Kuala Krai sahaja ada 24 kampung tetapi 
tentulah kampung yang ada di Kuala Krai ini banyak. Dia punya mukim sahaja ada 40 lebih. 
Jadi, kalau secara satu mukim itu lima kampung, kita boleh dapat jumlahnya dan peratusan 
ini saya rasa boleh dipertingkatkan. Apa yang saya perhatikan Tuan Pengerusi, dalam 



Kampung Tanpa Wayar telah siap dibina dan beroperasi sepenuhnya di Parlimen Kuala Krai. Untuk makluman Dewan yang mulia ini, Kampung Tanpa Wayar bukanlah satu- satunya program yang memberikan capaian kepada jalur lebar di kawasan luar bandar. Di bawah pelan Jalur Lebar Kebangsaan (NBI), program lain turut dilaksanakan dengan matlamat yang sama iaitu untuk memperluaskan liputan telekomunikasi dan mengurangkan jurang digital. Antara program yang dilaksanakan ialah program Pusat Internet 1Malaysia, Pusat Jalur Lebar Komuniti Kecil, Perpustakaan Jalur Lebar, perluasan liputan selular dan juga Komputer 1Malaysia. Di bawah perluasan liputan selular, sebanyak 18 menara telekomunikasi yang menyediakan perkhidmatan selular 2G telah beroperasi sepenuhnya di Kuala Krai. Kadar terkini bagi liputan mudah alih 3G di Kuala Krai adalah sebanyak 42% di kawasan berpenduduk dan secara amnya liputan jalur lebar telah meliputi bandar Kuala Krai dan beberapa kawasan utama di Parlimen ini. Secara keseluruhannya, sebanyak 664 menara telekomunikasi telah dibina di seluruh Malaysia sehingga kini, yang mana 137 menara terletak di Sabah dan 176 menara di Sarawak. Dengan pembinaan menara ini, kadar liputan populasi selular pada suku kedua tahun ini bagi negeri Sabah telah meningkat kepada 89.19% daripada 83.09% pada tahun 2009. Manakala bagi negeri Sarawak juga mencatatkan peningkatan kepada 85.23% berbanding pada 81.30% pada tahun 2009. Manakala untuk liputan 3G di negeri Sabah, masa kini ia telah mencapai 70% di kawasan berpenduduk, manakala bagi pelaksanaan teknologi terkini 4G LTE, ia kini di peringkat awal pelaksanaan yang dimulakan di Kota Kinabalu dan di Labuan sebelum ia diperluaskan di kawasan-kawasan lain di Sabah. Perkhidmatan 3G dan 4G ataupun WiMAX kini boleh diperolehi di kebanyakan pekan utama di Daerah Sandakan. #1010. Bagi Parlimen Batu Sapi, liputan 3G terletak di kawasan pekan utama seperti Pekan Batu Sapi dan Karamunting. Pada masa kini, kadar liputan jalur lebar bagi kawasan Bintulu, Sarawak adalah pada tahap 34.1%. Bagi kawasan yang tidak menguntungkan syarikat pemberi perkhidmatan dalam menyediakan perkhidmatan telekomunikasi, pihak Suruhanjaya telah memperuntukkan dana di bawah program yang dinamakan perkhidmatan sejagat bagi tujuan meluaskan liputan telekomunikasi dan menyediakan perkhidmatan internet. Pada masa kini, beberapa program juga telah dilaksanakan di Parlimen Sik. Di antaranya, sebanyak lima Pusat Internet 1Malaysia telah disediakan, 23 buah kampung tanpa wayar telah dibina dan lapan menara telekomunikasi juga sedang dalam pembinaan yang dijangka siap sepenuhnya pada penghujung tahun 2013. Pekan Sik juga telah diliputi perkhidmatan internet 3G dan streamyx. Secara keseluruhannya, usaha-usaha yang dijalankan oleh pihak kerajaan terutamanya melalui pelaksanaan program pelan jalur lebar kebangsaan telah berjaya meningkatkan kadar penembusan jalur lebar negara yang mana sehingga Ogos 2013 tahun ini telah mencapai 67.1%. Terima kasih. Timbalan Yang di-Pertua [Dato' Haji Ismail bin Haji Mohamed Said]: Ahli-ahli. Yang Berhormat, sukacita dimaklumkan bahawa bersama-sama kita di Dewan yang mulia ini delegasi dari Thailand yang diketuai oleh Norodom Pol General Viroon Phuensaen, Pengerusi Committee on Legal Affairs, Justice and Human Rights, Dewan Rakyat Thailand dan anggota seramai 19 orang. [Tepuk] Kepada Yang Berhormat, Norodom Pol General Viroon Phuensaen dan delegasi, Dewan ini mengalu-alukan kehadiran mereka ke Dewan yang mulia ini. [Tepuk] Sila Yang Berhormat Kuala Krai. Dr. Mohd. Hatta bin Md. Ramli [Kuala Krai]: Terima kasih Tuan Yang di-Pertua, terima kasih Yang Berhormat Menteri atas jawapan yang diberikan dan kita ucap juga terima kasih atas ikhtiar yang telah dilaksanakan ke seluruh negara. Memang soalan ini walaupun saya sebut Kuala Krai, tujuannya adalah untuk mendapat gambaran peratusan liputan komunikasi kita sama ada tanpa wayar ataupun selular. Daripada apa yang kita dapat tadi, di Kuala Krai sahaja ada 24 kampung tetapi tentulah kampung yang ada di Kuala Krai ini banyak. Dia punya mukim sahaja ada 40 lebih. Jadi, kalau secara satu mukim itu lima kampung, kita boleh dapat jumlahnya dan peratusan ini saya rasa boleh dipertingkatkan. Apa yang saya perhatikan Tuan Pengerusi, dalam.